Καζίμιες Κμιέτσικ

Ο Καζιμίρ Κμίετσικ (Kazimierz Kmiecik) είναι Πολωνός πρώην διεθνής ποδοσφαιριστής γεννημένος στις 19 Σεπτεμβρίου 1951 και ένας από τους μεγαλύτερους ποδοσφαιριστές που έχουν αγωνιστεί στην Ελλάδα.

Καριέρα 
Αγωνίστηκε στη Βίσλα Κρακοβίας από το 1967 έως το 1983 εκτός από τη σεζόν 1981-1982 που αγωνίστηκε στη βελγική Σαρλερουά. Παρόλο που η θέση του ήταν επιτελικός μέσος, αναδείχθηκε πρώτος σκόρερ στο πολωνικό πρωτάθλημα για 4 χρονιές, οι τρεις από τις οποίες συνεχόμενες. Σε 304 αγώνες που αγωνίστηκε με τη Βίσλα σκόραρε 153 γκολ και έγινε έτσι ο πρώτος σκόρερ στη ιστορία του συλλόγου, αλλά και ο μεγαλύτερος σκόρερ του πολωνικού πρωταθλήματος από την εποχή του μέχρι και σήμερα.

Στη συνέχεια αγωνίστηκε στη Λάρισα για τρεις χρονιές. Τη σεζόν 1982-1983 σε 16 αγώνες σκόραρε 4 γκολ, τη σεζόν 1983-1984 σε 25 αγώνες σκόραρε 6 γκολ και τη σεζόν 1984-1985 σε 23 αγώνες σκόραρε 10 γκολ. Στα ευρωπαΐκά παιχνίδια της ΑΕΛ σημείωσε 3 τέρματα. Το 1985 κέρδισε το κύπελλο Ελλάδος σκοράροντας στον τελικό το 2ο γκολ απέναντι στο ΠΑΟΚ (4-1).

Στη Γερμανία αγωνίστηκε στην Stuttgarter Kickers και την Offenburger FV στο τέλος της καριέρας του.

Εθνική Πολωνίας 
Με την εθνική ομάδα της Πολωνίας είχε 35 συμμετοχές και 8 γκολ. Με την εθνική της Πολωνίας το 1972 στην Ολυμπιάδα του Μονάχου κατέκτησε το χρυσό μετάλλιο, το 1974 στο Παγκόσμιο Κύπελλο της Γερμανίας την τρίτη θέση και το 1976 στην Ολυμπιάδα του Μόντρεαλ το ασημένιο μετάλλιο.

Εξωτερικοί σύνδεσμοι 

Η καριέρα του
Καζιμίρ Κμίετσικ στο 90minut.πλ 

Πολωνοί ποδοσφαιριστές
Ποδοσφαιριστές Α.Ε. Λάρισας
Ποδοσφαιριστές Εθνικής Πολωνίας
Κ
Ποδοσφαιριστές Παγκοσμίου Κυπέλλου 1974
Ποδοσφαιριστές Βίσλα Κρακοβίας
Ποδοσφαιριστές Σπορτίνγκ Σαρλερουά
Προπονητές ποδοσφαίρου Βίσλα Κρακοβίας
Ποδοσφαιριστές Εκστρακλάσα
Ξένοι ποδοσφαιριστές στην Ελλάδα
Ποδοσφαιριστές στους Θερινούς Ολυμπιακούς Αγώνες 1976